ክርስቶስ በመስቀል ላይ በከፈለው ዋጋ ሰይጣን ነጻ አልወጣም፡፡ የብሉዩም ሆነ የሐዲሲ ሰይጣን ተመሳሳይ ነው፡፡ ሰይጣን ይዟቸው የነበሩ ሰዎች ግን ነጻ ወጥተዋል፡፡ በዚህ ጉዞ ጽፈኞች፣ አክራሪዎች፣ እኔ ከሞትኩ ባዮችና ከሕዝብ መከራ አትራፊዎች ነጻ አልወጡም፡፡ እነርሱ በነበሩበት ናቸው፡፡ እነርሱ ይዘውት የነበረው ሕዝብ ግን ነጻ ወጥቷል፡፡ የኢትዮጵያ እንጀራ መግዛት ትልቅ ፖለቲካ በነበረበት አሜሪካ፣ መንግሥት በሚጠራው ስብሰባ መገኘት በደል በነበረበት አሜሪካ፣ አገር ቤት ቶሎ ቶሎ መመላለስ በሚያስጠቁርበት አሜሪካ፣ ያ ሁሉ አልፎ ሕዝብና መንግሥት በአንድ አዳራሽ ውስጥ በሰላም ሲገናኙ ማየት ‹በሕልሜ ነው በእውኔ ወይስ በቴሌቭዥን› ያሰኛል፡፡
